Չաղլար Սյոյունջյու

**Չաղլար Սյոյունջյու** (, ), թուրք պրոֆեսիոնալ ֆուտբոլիստ։ Ներկայումս հանդես է գալիս Լեսթեր Սիթիի և Թուրքիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ալտինորդու
Ֆուտբոլիստի կարիերան Սյոյունջյուն սկսել է Ալտինորդուում։ Իր պրոֆեսիոնալ դեբյուտը նշեց 2014 թվականի սեպտեմբերի 24-ին՝ Մենյոմեն Բելեդիսպորի դեմ խաղում։ Իր առաջին հանդիպումը առաջնությունում անցկացրեց դեկտեմբերի 28-ին՝ Մանիսասպորի դեմ խաղում։ Առաջին գոլը պրոֆեսիոնալ կարիերայում խփեց 2015 թվականի օգոստոսի 23-ին՝ Բոլուսպորի դեմ խաղում։ Ալտինորդուի կազմում Սյոյունջյուն անցկացրեց 40 հանդիպում՝ դառնալով 2 գոլի հեղինակ։

### Ֆրայբուրգ
2016 թվականի մայիսի 24-ին Սյոյունջյուն 2․5 միլիոն եվրոյի դիմաց տեղափոխվեց Ֆրայբուրգ։ Իր դեբյուտը ակումբի կազմում նշեց օգոստոսի 20-ին՝ Գերմանիայի գավաթի Բաբելսբերգ 03-ի դեմ խաղում։ Առաջին հանդիպումը Բունդեսլիգայում անցկացրեց օգոստոսի 28-ին՝ Հերթա Բեռլինի դեմ խաղում։ Իր դեբյուտը եվրոպական առաջնություններում նշեց 2017 թվականի հուլիսի 27-ին՝ Եվրոպայի Լիգայի որակավորման 3-րդ փուլի Դոմժալեի դեմ խաղում։ Իր առաջին գոլը Ֆրայբուրգի կազմում Սյոյունջյուն խփեց 2017 թվականի հոկտեմբերի 1-ին՝ Հոֆենհայմի դեմ խաղում։ Հոկտեմբերի 29-ին նա հեռացվեց խաղադաշտից Շտուտգարտի դեմ խաղում՝ կարմիր քարտ ստանալով հանդիպման 12-րդ րոպեին։ 2017-18 մրցաշրջանում Սյոյունջյուն անցկացրեց 30 հանդիպում՝ դառնալով 1 գոլի հեղինակ։

### Լեսթեր Սիթի
2018 թվականի օգոստոսի 9-ին Սյոյունջյուն 5 տարվա պայմանագիր կնքեց Լեսթեր Սիթիի հետ։ Ակումբը նրա համար վճարեց 19 միլիոն ֆունտ ստերլինգ։ Իր դեբյուտը Պրեմիեր Լիգայում նշեց հոկտեմբերի 27-ին՝ թիմի մեկնարկային կազմում խաղադաշտ դուրս գալով Վեստ Հեմ Յունայթեդի դեմ խաղում։ 2019-20 մրցաշրջանում Սյոյունջյուն դարձավ Լեսթերի հիմնական կազմի խաղացող։ Իր առաջին գոլը թիմի կազմում խփեց 2019 թվականի նոյեմբերի 3-ին՝ Քրիսթալ Փելասի դեմ խաղում։

## Միջազգային կարիերա
Սյոյունջյուն ներկայացրել է Թուրքիան տարբեր տարիքային երիտասարդական հավաքականներում։ Առաջին անգամ Թուրքիայի ազգային հավաքական հրավիրվեց 2015 թվականի նոյեմբերին՝ Հունաստանի դեմ խաղի համար, սակայն այդպես էլ խաղադաշտ դուրս չեկավ։ Իր դեբյուտը ազգային հավաքականի կազմում նշեց 2016 թվականի մարտի 24-ին՝ փոխարինելով Օզան Տուֆանին Շվեդիայի դեմ ընկերական խաղում։ Առաջին հանդիպումը հավաքականի մեկնարկային կազմում անցկացրեց օգոստոսի 31-ին՝ Ռուսաստանի դեմ խաղում։ Իր առաջին գոլը Թուրքիայի հավաքականի կազմում Սյոյունջյուն խփեց 2018 թվականի հունիսի 1-ին՝ Թունիսի դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 24-ի դրությամբ*

### Միջազգային վիճակագրություն
*2019 թվականի նոյեմբերի 24-ի դրությամբ*

### Միջազգային գոլեր

## Ծանոթագրություններ

## Արտաքին հղումներ
* Սյոյունջյուի պաշտոնական Տվիտերի էջը
* Սյոյունջյուի պաշտոնական Ինստագրամի էջը
* Սյոյունջյուն transfermarkt-ում
* Սյոյունջյուն soccerbase.com-ում
* Սյոյունջյուն WhoScored.com կայքում
* Սյոյունջյուն Ֆրայբուրգի պաշտոնական կայքում 
* Սյոյունջյուն Լեսթեր Սիթիի պաշտոնական կայքում
* Սյոյունջյուն Պրեմիեր Լիգայի պաշտոնական կայքում 
* Սյոյունջյուն ՈՒԵՖԱ-ի պաշտոնական կայքում
* Սյոյունջյուն Թուրքիայի ֆուտբոլի ֆեդերացիայի կայքում

Կատեգորիա:Ալտինորդուի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Իզմիր քաղաքում ծնվածներ
Կատեգորիա:Լեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրայբուրգի ֆուտբոլիստներ